CELEX: 32010R0091
Language: hu
Date: 2010-02-02 00:00:00
Title: A Bizottság 91/2010/EU rendelete ( 2010. február 2. ) a tagállamok közötti termékforgalomra vonatkozó statisztikáról szóló 638/2004/EK európai parlamenti és tanácsi rendeletet végrehajtó 1982/2004/EK rendeletnek a statisztikából kizárt termékek, az adóhatóság által szolgáltatandó információ közlése és a minőségértékelés tekintetében történő módosításáról

3.2.2010   
            
            
               HU
            
            
               Az Európai Unió Hivatalos Lapja
            
            
               L 31/1
            
         A BIZOTTSÁG 91/2010/EU RENDELETE
   (2010. február 2.)
   a tagállamok közötti termékforgalomra vonatkozó statisztikáról szóló 638/2004/EK európai parlamenti és tanácsi rendeletet végrehajtó 1982/2004/EK rendeletnek a statisztikából kizárt termékek, az adóhatóság által szolgáltatandó információ közlése és a minőségértékelés tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tagállamok közötti termékforgalomra vonatkozó statisztikákról és a 3330/91/EGK tanácsi rendelet hatályon kívül helyezéséről szóló, 2004. március 31-i 638/2004/EK európai parlamenti és tanácsi rendeletre (1) és különösen annak 3. cikke (5) bekezdésére, 8. cikke (2) bekezdésére, valamint 13. cikke (3) bekezdésére,
   mivel:
   
               (1)
            
            
               A 638/2004/EK rendeletet az 1982/2004/EK bizottsági rendelet (2) hajtotta végre.
            
         
               (2)
            
            
               A statisztikai adatminőség biztosítása végett ki kell terjeszteni a nemzeti hatóságok hozzáférését az 1982/2004/EK rendelet 6. cikkében említett összesítő héanyilatkozatokról rendelkezésre álló adatokhoz.
            
         
               (3)
            
            
               Módosítani kell az 1982/2004/EK rendelet 26. cikkében említett minőségjelentés módozatait és szerkezetét annak érdekében, hogy az európai statisztika gyakorlati kódexével (3) összhangban integrált minőségbiztosítási keretet lehessen biztosítani.
            
         
               (4)
            
            
               A tagállamok közötti termékforgalom Bizottságnak átadandó statisztikájából kizárt termékek – az 1982/2004/EK rendelet I. mellékletében található – jegyzékét ki kell igazítani, hogy jobban összhangban álljon az Egyesült Nemzetek Szervezetének (ENSZ) statisztikai bizottsága által elfogadott nemzetközi ajánlásokkal, és egyértelmű legyen a begyűjtött adatok köre.
            
         
               (5)
            
            
               Az 1982/2004/EK rendeletet ezért ennek megfelelően módosítani kell.
            
         
               (6)
            
            
               Az ebben a rendeletben előírt intézkedések összhangban vannak a tagállamok közötti termékfogalomra vonatkozó statisztikával foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1982/2004/EK rendelet a következőképpen módosul:
   
               1.
            
            
               Az 5. és az 6. cikk helyébe a következő szöveg lép:
               „5. cikk
               Információ a héabevallásokról
               (1)   Minden tagállam felelős adóhatósága a következő információkkal látja el a nemzeti hatóságokat azon személyek azonosítása érdekében, akik adózási célból EU-n belüli termékbeszerzést és termékértékesítést vallottak be:
               
                           a)
                        
                        
                           az adóalany teljes neve;
                        
                     
                           b)
                        
                        
                           teljes cím, beleértve az irányítószámot is;
                        
                     
                           c)
                        
                        
                           a 638/2004/EK rendelet 9. cikke (1) bekezdése a) pontjának megfelelő azonosító szám.
                        
                     (2)   Minden tagállam felelős adóhatósága minden adóalany esetében megadja a nemzeti hatóságoknak a következőket:
               
                           a)
                        
                        
                           az EU-n belüli termékbeszerzéseknek és -értékesítéseknek a 2006/112/EK tanácsi irányelv (4) 251. cikke szerinti héabevallásokból megállapított adóalapja;
                        
                     
                           b)
                        
                        
                           az adózási időszak.
                        
                     6. cikk
               Információ az összesítő héanyilatkozatokról
               (1)   Minden adóalany esetében minden tagállam felelős adóhatósága megadja a nemzeti hatóságoknak legalább a következőket:
               
                           a)
                        
                        
                           a 2006/112/EK irányelv 264. cikke szerinti összesítő héanyilatkozatokból megállapított, EU-n belüli értékesítésekre vonatkozó információ, különösen:
                           
                                       —
                                    
                                    
                                       minden belföldi értékesítő héa-azonosítószáma,
                                    
                                 
                                       —
                                    
                                    
                                       a partner-tagállambeli beszerző héa-azonosítószáma,
                                    
                                 
                                       —
                                    
                                    
                                       az egyes belföldi értékesítők és a partner-tagállambeli beszerzők közötti adóalap;
                                    
                                 
                     
                           b)
                        
                        
                           az összes többi tagállam által az 1798/2003/EK tanácsi rendelet (5) 23. és 24. cikkével összhangban közölt, EU-n belüli termékbeszerzésre vonatkozó információ, különösen:
                           
                                       —
                                    
                                    
                                       minden belföldi beszerző héa-azonosítószáma,
                                    
                                 
                                       —
                                    
                                    
                                       a belföldi beszerzőnkénti teljes adóalap, partnertagállamonként összesítve.
                                    
                                 
                     (2)   Az információt beérkezésekor minden tagállam felelős adóhatósága haladéktalanul elérhetővé teszi a nemzeti hatóságoknak.
            
         
               2.
            
            
               A 26. cikk helyébe a következő szöveg lép:
               „26. cikk
               (1)   A 638/2004/EK rendelet 13. cikkében meghatározott minőségi kritériumokkal összhangban a Bizottság (Eurostat) éves minőségértékelést végez olyan minőségi mutatók és követelmények alapján, amelyekről előzőleg a nemzeti hatóságokkal megegyezett.
               (2)   A Bizottság (Eurostat) minden tagállamról elkészít egy részben előre kitöltött minőségjelentés-tervezetet. A minőségjelentés-tervezeteket a tárgyévet követő november 30-ig kell megküldeni a tagállamoknak.
               (3)   A tagállamok az előre kitöltött minőségjelentés-tervezet kézhezvételétől számított nyolc héten belül visszaküldik a Bizottságnak (Eurostat) a befejezett minőségjelentésüket.
               (4)   A Bizottság (Eurostat) a tagállamok által küldött adatok és minőségjelentés alapján értékeli a továbbított statisztika minőségét, és értékelési jelentést készít minden tagállamról.
               (5)   A Bizottság (Eurostat) elkészít és közzétesz egy minden tagállamra kiterjedő összefoglaló minőségjelentést. Ez a főbb minőségi mutatókat és a minőségjelentések révén begyűjtött információkat tartalmazza.”
            
         
               3.
            
            
               Az 1982/2004/EK rendelet I. mellékletének helyébe e rendelet mellékletének szövege lép.
            
         
               4.
            
            
               Az 1982/2004/EK rendelet VI. mellékletét el kell hagyni.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2010. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 102., 2004.4.7., 1. o.
   
      (2)  HL L 343., 2004.11.19., 3. o.
   
      (3)  COM(2005) 217 végleges.
   
      (4)  HL L 347., 2006.12.11., 1. o.
   
      (5)  HL L 264., 2003.10.15., 1. o.”
   
      MELLÉKLET
      
         
            „I. MELLÉKLET
            
               A tagállamok közötti termékforgalom Bizottságnak (Eurostat) továbbítandó statisztikájából kizárt termékek jegyzéke
            
            
                        a)
                     
                     
                        monetáris arany;
                     
                  
                        b)
                     
                     
                        törvényes fizetőeszközök és értékpapírok, köztük olyan eszközök is, amelyekkel szolgáltatásokért lehet fizetni, például postai díj, adó, felhasználói díj;
                     
                  
                        c)
                     
                     
                        ideiglenes és azt követő felhasználásra szánt termékek (például bérlet, kölcsön, operatív lízing), feltéve, hogy a következő feltételek teljesülnek:
                        
                                    —
                                 
                                 
                                    nem terveztek és nem is terveznek feldolgozást, illetve nem került és nem is kerül sor ilyenre,
                                 
                              
                                    —
                                 
                                 
                                    az ideiglenes felhasználás várható időtartama 24 hónapnál nem volt hosszabb vagy nem szánták hosszabbra,
                                 
                              
                                    —
                                 
                                 
                                    a kiszállítást/beérkezést héa céljából nem kell értékesítésként/beszerzésként bevallani;
                                 
                              
                  
                        d)
                     
                     
                        az alábbiak között mozgó termékek:
                        
                                    —
                                 
                                 
                                    egy tagállam és területi enklávéja, amely egy másik tagállamban található, valamint
                                 
                              
                                    —
                                 
                                 
                                    a fogadó tagállam és egy másik tagállam területi enklávéja vagy nemzetközi szervezetek.
                                 
                              Területi enklávét képeznek a nagykövetségek és az anyaország területén kívül állomásozó nemzeti fegyveres erők;
                     
                  
                        e)
                     
                     
                        testreszabott információt hordozó termék, többek között szoftver;
                     
                  
                        f)
                     
                     
                        internetről letöltött szoftver;
                     
                  
                        g)
                     
                     
                        olyan díjmentesen értékesített termék, amely nem tárgya kereskedelmi ügyletnek, feltéve, hogy a termékmozgás egyetlen célja egy kívánt későbbi kereskedelmi ügylet előkészítése vagy támogatása a termék vagy szolgáltatás jellemzőinek bemutatásával, például:
                        
                                    —
                                 
                                 
                                    reklámanyag,
                                 
                              
                                    —
                                 
                                 
                                    kereskedelmi minta;
                                 
                              
                  
                        h)
                     
                     
                        javításra és annak elvégzése után visszaszállított termék és cserealkatrész, amelyet a javítás során beépítenek, illetve a kicserélt hibás alkatrész;
                     
                  
                        i)
                     
                     
                        működése közben helyet változtató közlekedési eszköz, többek között űreszközhordozó-rakéta a kilövés idején.”